**Výzva na predloženie ponuky.**

***Regionálna rozvojová agentúra Púchov, Námestie slobody 1 400, 020 01 Púchov, IČO: 37 923 536***

V Púchove dňa 23.07.2020

Vec: **Výzva na predloženie ponuky**

Regionálna rozvojová agentúra Púchov, ako verejný obstarávateľ v zmysle § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**,,Tvorba mobilnej aplikácie”**

pre projekt: Nové partnerstvá miestnych a regionálnych aktérov ako nástroj spolupráce s kódom 304031S023 financovaný z programu Interreg V-A SK-CZ

1. **Identifikácia verejného obstarávateľa:**

**Verejný obstarávateľv zmysle § 7 ods. 1 písm. d) ZVO:**

**Názov verejného obstarávateľa / obstarávateľa: regionálna rozvojová agentúra Púchov**

Sídlo: Námestie slobody 1 400, 020 01 Púchov

Štatutárny zástupca: PaedDr. Miroslav Kubičár

IČO: 37923536

DIČ: 2022422567

IČ DPH: x

Tel.:0907211525

Fax:

E-mail: kancelaria@rrapu.sk

Internetová stránka: [www.rrapu.sk](http://www.rrapu.sk)

Bankové spojenie: Prima banka Slovensko, a. s.

Číslo účtu.: Sk25 5600 0000 0072 3280 9003

1. **Miesto predloženia/doručenia ponuky:** Kancelária Regionálnej rozvojovej agentúry Púchov,Námestie slobody 1 400, 020 01 Púchov
2. **Kontaktná osoba na prevzatie ponuky:** Ing. Barbora Macáková
3. **Predmet obstarávania:** Tvorba mobilnej aplikácie so značením miest, kde sa "Javornícke originály" nachádzajú spolu so zberom a popismi ich činností, cca 150 jedinečností
4. **Typ zmluvy, ktorá bude výsledkom verejného obstarávania:** Zmluva o dielo
5. **Podrobný opis predmetu zákazky (predmetu obstarávania):** Tvorba mobilnej aplikácie so značením miest, kde sa "Javornícke originály" nachádzajú spolu so zberom a popismi ich činností, cca 150 jedinečností.
* Vytvorenie webovej aplikácie zobrazujúcej interaktívne online mapy s označením zaujímavostí, ubytovacích zariadení, reštaurácií …+
* Aplikácia bude spojená aj s dostupnou webovou stránkou indexovanou a vyhladateľnou cez Google.
* Interaktívna online mapa bude obsahovať aktívne piny obsahujúce informácie o danom mieste ( otváracie hodiny, adresu kontakt...) vrátane fotografie.
* Dané miesto bude možné ohodnotiť, zdieľať a priamo kontaktovať.
* Údaje daného miesta bude možné administrovať priamo subjektom, ktorý miesto prevádzkuje. (cez CMS administračné rozhranie)
* Na zobrazovanie sa použijú voľne šíriteľné mapové systémy umožňujúce zobrazenie aj niektorých cyklotrás a turistických chodníkov.
* Používateľ bude mať možnosť pridávať zaujímavé nekomerčné miesta v danom regióne. (login, databáza.)
1. **Predpokladaná hodnota zákazky: 32 480,00 € cena celkom s DPH**
2. **Miesto a termín dodania predmetu zákazky:** Kancelária Regionálnej rozvojovej agentúry Púchov,Námestie slobody 1 400, 020 01 Púchov. termín: do 15.03.2021
3. **Lehoty na dodanie alebo dokončenie predmetu zákazky alebo trvanie zmluvy:** do 15.03.2021

Objednávateľ si vyhradzuje možnosť Zmeny podmienok v Zmluvách s dodávateľmi na základe nepredvídateľných udalostí, najmä v obstarávaniach, ktoré sú financované z fondov EÚ. Ide najmä o zmeny termínu dodania zákaziek, ktoré sú priamo naviazané na harmonogramy jednotlivých projektov. V prípade, že sa mení harmonogram projektu je možné podľa neho upraviť aj termín dodania zákazky. Túto zmenu je dodávateľ povinný akceptovať podpísaním Dodatku k zmluve.

1. **Súťažné podklady k výzve na predloženie cenovej ponuky:** bez úhrady, sú súčasťou výzvy
2. **Financovanie predmetu zákazky:** Interreg V-A SK-CZ
3. **Lehota na predloženie ponuky:** 05.08.2020 do 12:00
4. **Spôsob predloženia ponuky:** poštou, osobne alebo emailom
5. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** najnižšia cena celkom s DPH
6. **Pokyny na zostavenie ponuky:** Ponuku predloží uchádzač písomne v jednom vyhotovení v slovenskom jazyku formou riadneho vyplnenia prílohy č. 1 tejto výzvy.
* **Požadujeme, aby ponuka obsahovala nasledovné doklady a údaje**:
	1. **Identifikačné údaje uchádzača:** obchodné meno a sídlo uchádzača, IČO, DIČ, IČ DPH, telefón, e-mail, webová stránka, uvedenie predmetu zákazky na ktorú sa ponuka predkladá.
	2. **Návrh uchádzača na plnenie kritéria na vyhodnotenie ponúk** vyplnená príloha č. 1 , tejto výzvy, ktorá obsahuje cenový návrh uchádzača na plnenie kritéria na vyhodnotenie ponúk
	3. **Fotokópia dokladu o oprávnení dodávať tovar, poskytovať službu resp. uskutočňovať stavebné práce.** U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia) v prípade, že uchádzač predloží ponuku na základe zákazky zverejnenej na webovom sídle verejného obstarávateľa.
1. **Otváranie ponúk:** 05.08.2020 o 13:00 hod. v kancelárií Regionálnej rozvojovej agentúry Púchov,Námestie slobody 1 400, 020 01 Púchov
2. **Postup pri otváraní ponúk:** verejné otváranie ponúk, účasť bude umožnená všetkým uchádzačom
3. **Lehota viazanosti ponúk**: 30.10.2020
4. **Osoby určené pre styk so záujemcami a uchádzačmi:** Ing. Barbora Macáková, vedúca projektová manažérka RRA PU, 09070211525
5. **Ďalšie informácie verejného obstarávateľa:**

id úspešného uchádzača bude verejný obstarávateľ požadovať pred podpisom Zmluvy ďalšie doklady:

* Doklad o oprávnení dodávať tovar, poskytovať službu resp. uskutočňovať stavebné práce. U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia);
* Návrh Zmluvy podľa bodu 5 tejto výzvy.

S úctou,

......................................................................

*PaedDr. Miroslav Kubičár, riaditeľ RRA PU*